Žemųjų Tatrų nacionalinis parkas
Žemųjų Tatrų nacionalinis parkas (svk. Národný park Nízke Tatry, trump. NAPANT) – didžiausias nacionalinis parkas Slovakijoje, įsikūręs tarp Vaho ir Hrono upių slėnių. Parko teritorija kartu su buferine zona apima visą Žemųjų Tatrų kalnų grandinę. Parkas plyti Banska Bistricos (Banska Bistricos bei Brezno raj.), Žilinos (Ružomberoko ir Liptovsky Mikulašo raj.) ir Prešovo kraštuose (Poprado raj.). Parkas įkurtas 1978 m. Tuomet jis aprėpė tik 811 km² teritoriją. Galutinai ribos nustatytos 1997 m. Saugoma gamtinė teritorija su vaizdingais kalnų kraštovaizdžiais ir reljefo formomis, biologine rūšių įvairove. Parkas užima 728 km² plotą, buferinė zona – 1 102 km².